P6_TA(2006)0301
Περισσότερη έρευνα και καινοτομία —Επενδύσεις για την ανάπτυξη και την
απασχόληση
Ψήφισμα του Ευρωπαϊκού Κοινοβουλίου σχετικά με την εφαρμογή του κοινοτικού προγράμματος της
Λισαβόνας: Περισσότερη έρευνα και καινοτομία —επενδύσεις για την ανάπτυξη και την απασχόληση:
Κοινή προσέγγιση (2006/2005(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής με τίτλο «Εφαρμογή του κοινοτικού προγράμματος της
Λισαβόνας: Περισσότερη έρευνα και καινοτομία —επενδύσεις για την ανάπτυξη και την απασχόληση: Κοινή
προσέγγιση» (COM(2005)0488) και τα συνοδευτικά έγγραφα εργασίας των υπηρεσιών της Επιτροπής
(SEC(2005)1253 καιSEC(2005)1289),
—έχοντας υπόψη της συμπεράσματα της προεδρίας του Ευρωπαϊκού Συμβουλίου της Λισαβόνας της 23ης και
24ης Μαρτίου 2000, με τα οποία εκφράζεται η πρόθεση η Ένωση να γίνει η ανταγωνιστικότερη και δυναμικό-
τερη οικονομία της γνώσης ανά την υφήλιο,
—έχοντας υπόψη τα συμπεράσματα της προεδρίας του Ευρωπαϊκού Συμβουλίου των Βρυξελλών της 22ας και
23ης Μαρτίου 2005,
—έχοντας υπόψη τα συμπεράσματα της προεδρίας του Ευρωπαϊκού Συμβουλίου των Βρυξελλών της 23ης και
24ης Μαρτίου 2006,
—έχοντας υπόψη τη σύσταση 2005/601/ΕΚ του Συμβουλίου της 12ης Ιουλίου 2005 σχετικά με τους γενικούς
προσανατολισμούς για τις οικονομικές πολιτικές των κρατών μελών και της Κοινότητας (2005-2008) (1),
—έχοντας υπόψη την ανακοίνωση της Επιτροπής με τίτλο «Επενδύοντας στην έρευνα: το πρόγραμμα δράσης για
την Ευρώπη» (COM(2003)0226),
—έχοντας υπόψη την ανακοίνωση της Επιτροπής προς το εαρινό Ευρωπαϊκό Συμβούλιο με τίτλο «Συνεργασία
για την οικονομική μεγέθυνση και την απασχόληση —Νέο ξεκίνημα για τη Στρατηγική της Λισαβόνας»
(COM(2005)0024),
—έχοντας υπόψη την ανακοίνωση της Επιτροπής με τίτλο «Κοινές δράσεις για την ανάπτυξη και την απασχόληση:
το κοινοτικό πρόγραμμα της Λισαβόνας» (COM(2005)0330),
—έχοντας υπόψη την έκθεση της Επιτροπής με τίτλο «Ετήσια έκθεση σχετικά με τις δραστηριότητες έρευνας και
τεχνολογικής ανάπτυξης της Ευρωπαϊκής Ένωσης το 2004» (COM(2005)0517),
—έχοντας υπόψη την πρόταση της Επιτροπής για απόφαση του Ευρωπαϊκού Κοινοβουλίου και του Συμβουλίου
για το έβδομο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της
Ευρωπαϊκής Κοινότητας (2007-2013) (COM(2005)0119), όπως τροποποιήθηκε με τη θέση του Ευρωπαϊκού
Κοινοβουλίου της 15ης Ιουνίου 2006 (2),
—έχοντας υπόψη την πρόταση της Επιτροπής για απόφαση του Ευρωπαϊκού Κοινοβουλίου και του Συμβουλίου
σχετικά με τη θέσπιση προγράμματος πλαισίου για την ανταγωνιστικότητα και την καινοτομία (2007-2013)
(COM(2005)0121) όπως τροποποιήθηκε με τη θέση του Ευρωπαϊκού Κοινοβουλίου της 1ης Ιουνίου
2006 (3),
—έχοντας υπόψη την ανακοίνωση της Επιτροπής με τίτλο «Για την εφαρμογή της ανανεωμένης σύμπραξης για τη
μεγέθυνση και την απασχόληση —Σχεδιάζοντας τη ναυαρχίδα της γνώσης: το Ευρωπαϊκό Ινστιτούτο
Τεχνολογίας» (COM(2006)0077),
—έχοντας υπόψη το έγγραφο εργασίας των υπηρεσιών της Επιτροπής με τίτλο «Έκθεση για την ευρωπαϊκή αντα-
γωνιστικότητα του 2004» (SEC(2004)1397),
—έχοντας υπόψη το έγγραφο εργασίας των υπηρεσιών της Επιτροπής με τίτλο «Σημεία Αναφοράς για την πολι-
τική για τις επιχειρήσεις: Αποτελέσματα από τον Πίνακα Αποτελεσμάτων του 2004» (SEC(2004)1427),13.12.2006 C 303 E/640 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL
(1)ΕΕL 205 της6.8.2005, σ. 28.
(2)Κείμενα που εγκρίθηκαν, P6_TA(2006)0265.
(3)Κείμενα που εγκρίθηκαν, P6_TA(2006)0230.
—έχοντας υπόψη τον Ευρωπαϊκό Πίνακα Αποτελεσμάτων για την Καινοτομία 2005—Συγκριτική ανάλυση των
επιδόσεων στην καινοτομία, ο οποίος δείχνει σαφώς ότι οι Ηνωμένες Πολιτείες και η Ιαπωνία ηγούνται των
υπολοίπων σε ό,τι αφορά την καινοτομία,
—έχοντας υπόψη την έκθεση της ομάδας εμπειρογνωμόνων του Ιουλίου του 2004 με τίτλο «Βελτίωση των ιδρυ-
μάτων για τη μεταφορά τεχνολογίας από την επιστήμη στις επιχειρήσεις»,
—έχοντας υπόψη την έκθεση της ομάδας εμπειρογνωμόνων του 2004 με τίτλο «Διαχείριση της πνευματικής ιδιο-
κτησίας στους ερευνητικούς οργανισμούς με δημόσια χρηματοδότηση: Προς τις ευρωπαϊκές κατευθυντήριες
γραμμές»,
—έχοντας υπόψη την έκθεση της Επιτροπής του Σεπτεμβρίου 2005 με τίτλο «Απασχόληση στην Ευρώπη 2005
—Πρόσφατες τάσεις και προοπτικές»,
—έχοντας υπόψη την έκθεση του Ιανουαρίου 2006 η οποία εκπονήθηκε από την ανεξάρτητη ομάδα εμπειρογνω-
μόνων για την Ε &Α και την καινοτομία που ορίστηκαν με τη σύνοδο κορυφής του Hampton Court, με τίτλο
«Για να δημιουργήσουμε μια καινοτόμο Ευρώπη» («έκθεση Aho»),
—έχοντας υπόψη το ψήφισμά του της 10ης Μαρτίου 2005 σχετικά με την επιστήμη και την τεχνολογία —
Κατευθυντήριες γραμμές της πολιτικής της Ευρωπαϊκής Ένωσης υπέρ της έρευνας (1),
—έχοντας υπόψη το ψήφισμά του της 19ης Ιανουαρίου 2006 σχετικά με την εφαρμογή του Ευρωπαϊκού Χάρτη
για τις μικρές επιχειρήσεις (2),
—έχοντας υπόψη το ψήφισμά του της 14ης Μαρτίου 2006 σχετικά με μια ευρωπαϊκή κοινωνία της πληροφορίας
για την ανάπτυξη και την απασχόληση (3),
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Βιομηχανίας, Έρευνας και Ενέργειας και τις γνωμοδοτήσεις της
Επιτροπής Πολιτισμού και Παιδείας και της Επιτροπής Απασχόλησης και Κοινωνικών Υποθέσεων
(A6-0204/2006),
A.λαμβάνοντας υπόψη ότι η Ευρώπη υστερεί σε σχέση με τις Ηνωμένες Πολιτείες και την Ιαπωνία σε ό,τι αφορά
την ανάπτυξη, την έρευνα και την παραγωγικότητα, μην κατορθώνοντας να αξιοποιήσει την εφαρμογή των
τεχνολογιών των πληροφοριών και των επικοινωνιών (ΤΠΕ) ή να προσελκύσει επενδύσεις Ε &Α στην Ευρώπη,
Β.λαμβάνοντας υπόψη ότι η αύξηση των πόρων που διατίθενται στην Ε &Α αποτελεί απαραίτητη προϋπόθεση
για την επιτυχή καινοτομία που απαιτείται για την οικονομική ανάπτυξη και τη δημιουργία θέσεων εργασίας,
Γ.λαμβάνοντας υπόψη ότι οι εκθέσεις του Οργανισμού Οικονομικής Συνεργασίας και Ανάπτυξης (ΟΟΣΑ)
δείχνουν ότι οι επιδοτήσεις Ε &Α βοηθούν τις επιχειρήσεις να αλλάξουν στρατηγική και να βελτιώσουν τις
οργανωτικές πρακτικές και τη νοοτροπία απέναντι στην τεχνολογία,
Δ.λαμβάνοντας υπόψη ότι, ενώ οι καλύτερες εταιρίες της Ευρώπης πραγματοποιούν επενδύσεις σε παγκόσμιο
επίπεδο, ο ιδιωτικός τομέας θα πρέπει να καταβάλει μεγαλύτερη προσπάθεια στο θέμα της Ε &Α,
Ε.λαμβάνοντας υπόψη ότι οι συνεισφορές των μικρών και μεσαίων επιχειρήσεων (ΜΜΕ) στην ανάπτυξη νέων
προϊόντων, υπηρεσιών και αγορών που βασίζονται στην τεχνολογία εξαρτώνται από τις δυνατότητές τους να
καινοτομούν, να αυξάνουν τις ερευνητικές τους προσπάθειες, να αναθέτουν τη διεξαγωγή της έρευνας σε
εξωτερικούς φορείς, να επεκτείνουν τα δίκτυά τους, να αξιοποιούν καλύτερα τα αποτελέσματα της έρευνας
και να αποκτούν τεχνολογική τεχνογνωσία,
ΣΤ.λαμβάνοντας υπόψη ότι η καινοτομία της αγοράς θα μπορούσε να ωφελήσει τους ευρωπαϊκούς τομείς που
επηρεάζουν άμεσα τους πολίτες των κρατών μελών και συμβάλλουν στα υψηλότερα επίπεδα του ΑΕγχΠ,
Ζ.λαμβάνοντας υπόψη ότι οι οργανισμοί υποστήριξης όπως τα κέντρα εκπαίδευσης και έρευνας, τα χρηματοπι-
στωτικά ιδρύματα, οι σύμβουλοι καινοτομίας και πνευματικής ιδιοκτησίας και οι τοπικοί και περιφερειακοί
φορείς ανάπτυξης μπορούν να συμβάλλουν στη μεγιστοποίηση του δημιουργικού επιχειρηματικού δυναμικούτων εταιριών,
Η.λαμβάνοντας υπόψη ότι η χαμηλή απόδοση της ευρωπαϊκής αγοράς εργασίας, η αναποτελεσματική χρήση των
ανθρώπινων πόρων, ο κατακερματισμός της αγοράς και η μειωμένη κινητικότητα των εργαζομένων εξηγούν σε
μεγάλο βαθμό την ανεπαρκή πρόοδο που έχει σημειωθεί όσον αφορά τους στόχους της Λισαβόνας και τηςΣτοκχόλμης,13.12.2006 C 303 E/641 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL
(1)ΕΕC 320 E της15.12.2005, σ. 259.
(2)Κείμενα που εγκρίθηκαν, P6_TA(2006)0022.
(3)Κείμενα που εγκρίθηκαν, P6_TA(2006)0079.
Θ.λαμβάνοντας υπόψη ότι τα διαρθρωτικά εμπόδια και τα ανεπαρκή κίνητρα εμποδίζουν την αύξηση της κινητι-
κότητας των καταξιωμένων ερευνητών,
Ι.λαμβάνοντας υπόψη ότι τα ευρωπαϊκά ιδρύματα μεταφοράς τεχνολογίας και τα κέντρα αναδιανομής της
τεχνολογίας προσφέρουν ταχύτερη εμπορευματοποίηση, καλύτερη διάδοση των νέων τεχνολογιών, βελτιωμένη
διαχείριση της πνευματικής ιδιοκτησίας, καλύτερη εφαρμογή των αποτελεσμάτων της έρευνας και καλύτερο
συντονισμό με τα υφιστάμενα εθνικά και περιφερειακά προγράμματα,
ΙΑ.λαμβάνοντας υπόψη ότι η υιοθέτηση της προσέγγισης «Ανοικτή Καινοτομία» θα συνέβαλλε στην αύξηση των
δυνατοτήτων της Ε &Α στην ΕΕ,
ΙΒ.λαμβάνοντας υπόψη ότι ο προϋπολογισμός που πρότεινε η Επιτροπή για την έρευνα δεν θα πρέπει να επιβα-
ρυνθεί υπερβολικά εντός του δημοσιονομικού πλαισίου,
ΙΓ.λαμβάνοντας υπόψη ότι είναι απαραίτητη η κρίσιμη μάζα κοινοτικών δημοσιονομικών πόρων για τα χρηματο-
δοτικά μέσα, προκειμένου να ενισχυθεί η χρηματοδότηση των ΜΜΕ, να αντιμετωπιστούν οι αδυναμίες της
αγοράς και να βελτιστοποιηθούν οι κοινοτικοί πόροι, χρησιμοποιώντας δημόσια και ιδιωτικά κεφάλαια,
ΙΔ.λαμβάνοντας υπόψη ότι οι ερευνητές χρειάζονται κεφάλαια αρχικής ώθησης προκειμένου να διεξάγουν αξιο-
λογήσεις αγοράς και να αναπτύσσουν πιλοτικά προγράμματα και προγράμματα επίδειξης και αρχικά υποδείγ-ματα εργασίας για την ίδρυση εταιρειών και την εμπορευματοποίηση νέων ερευνητικών προϊόντων, και λαμβά-
νοντας υπόψη ότι απαιτούνται κεφάλαια επιχειρηματικού κινδύνου για τη μετέπειτα ανάπτυξη των εταιρειών,
ΙΕ.λαμβάνοντας υπόψη ότι οι διατάξεις σχετικά με τις κρατικές ενισχύσεις θα πρέπει να είναι απλές, διαφανείς
και αποτελεσματικές, να χρησιμοποιούνται μόνον ως έσχατη λύση όπου η αγορά αποτυγχάνει και να χορηγού-
νται σε προσωρινή βάση,
1. προτρέπει τα κράτη μέλη να προαγάγουν την επιχειρηματικότητα από τα αρχικά στάδια της εκπαίδευσης και
έπειτα και να ενισχύσουν τη στήριξη που παρέχουν στη διά βίου μάθηση, ενθαρρύνοντας ενεργά την κατάρτιση
ΤΠΕ τόσο μεταξύ των εργαζομένων όσο και μεταξύ των ανέργων·
2. σημειώνει τις καθυστερήσεις της Ένωσης ως προς την εφαρμογή της Στρατηγικής της Λισαβόνας στον τομέα
της εκπαίδευσης και της κατάρτισης· απευθύνει έκκληση στα κράτη μέλη προκειμένου να μεριμνήσουν για τηνεπανεκκίνηση της Στρατηγικής της Λισαβόνας·
3. τονίζει την ανάγκη ενίσχυσης του κύρους της επιστημονικής σταδιοδρομίας και προαγωγής των υφιστάμενων
κινήτρων και βραβείων όπως τα βραβεία «Descartes», «Αριστοτέλης» και τα βραβεία νέων επιστημόνων·
4. ζητεί να δοθεί μεγαλύτερη υποστήριξη στους καλύτερους ευρωπαίους ερευνητές, ιδίως τους ασχολούμενους
με την πρωτογενή έρευνα, με περισσότερο ελκυστικές συνθήκες εργασίας, τη μείωση των νομικών, διοικητικών και
γεωγραφικών φραγμών και την ίση μεταχείριση των ευρωπαίων ερευνητών με τους ξένους ομολόγους τους·
5. υποστηρίζει αποφασιστικά τον απαραίτητο στόχο δημιουργίας ενιαίας αγοράς για τους ερευνητές, όπως τον
διατύπωσε η Επιτροπή στην προπαρατεθείσα ανακοίνωσή της «Εφαρμογή του κοινοτικού προγράμματος της
Λισαβόνας: Περισσότερη έρευνα και καινοτομία —επενδύσεις για την ανάπτυξη και την απασχόληση: Μια κοινή
προσέγγιση»·
6. αναγνωρίζει την αναγκαιότητα προώθησης κινήτρων για τη βελτίωση των συνθηκών εργασίας των επιστημόνων
και των ερευνητών και για τη συνεχή επιμόρφωση των εργαζομένων, προκειμένου να ενθαρρυνθεί η διάχυση της
επιστημονικής γνώσης·
7. πιστεύει ότι τα εκπαιδευτικά ιδρύματα μπορούν να διαδραματίσουν ιδιαίτερα σημαντικό ρόλο στο πλαίσιο
αυτό και είναι πεπεισμένο, πρώτον, ότι η επαφή με την επιστημονική γνώση και έρευνα πρέπει να ξεκινά από το
σχολείο, και,δεύτερον, ότι είναι απαραίτητο να προωθηθεί μια δημιουργική συνεργασία μεταξύ του πανεπιστη-
μιακού ερευνητικού προσωπικού και του επιχειρηματικού τομέα· φρονεί επίσης ότι θα πρέπει να αρθούν τα
εμπόδια στην κινητικότητα των ερευνητών, με τη βελτίωση του καθεστώτος τους και την πρόοδο της σταδιο-
δρομίας τους, στόχοι που απαιτούν κυρίως βελτίωση της συνεργασίας μεταξύ των κρατών μελών στον τομέα της
φορολογίας και της μεταφοράς ορισμένων κοινωνικών παροχών·
8. υποστηρίζει τον Ευρωπαϊκό Χάρτη για τους Ερευνητές και τον Κώδικα Συμπεριφοράς για την Πρόσληψη
Ερευνητών, καθώς οι πρωτοβουλίες αυτές μπορούν να ενθαρρύνουν περισσότερους ευρωπαίους φοιτητές να ασχο-
ληθούν με την έρευνα στο πανεπιστήμιο, αλλά και να αποτελέσουν κίνητρο για τους καλύτερους ξένους ερευνητές
που πρέπει να ενθαρρυνθούν να έλθουν στην Ευρώπη για να σταδιοδρομήσουν στην έρευνα, είτε οριστικά είτε
προσωρινά, στο πλαίσιο συμφωνίας συνεργασίας και χάρις σε ειδική πολιτική για τη χορήγηση θεωρήσεων βραχείας
διαρκείας·13.12.2006 C 303 E/642 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL
9. καλεί την ΕΕ να αντιμετωπίσει αποτελεσματικά τη διαρροή των επιστημόνων της και να λάβει όλα τα απαραί-
τητα μέτρα για να κρατήσει την ελίτ της εντός της επικρατείας της, προωθώντας κυρίως τα προγράμματα ανταλ-
λαγής φοιτητών, ερευνητών και εκπαιδευτικών με τρίτες χώρες, όπως το Erasmus Μundus· εκτιμά ότι η
δημιουργία ενός ευρωπαϊκού πλαισίου προσόντων θα αποτελούσε σημαντικό στοιχείο για τη δημιουργία ευρω-παϊκής αγοράς εργασίας ανοιχτής στους ερευνητές και στηρίζει τις προσπάθειες για τη μείωση των εμποδίων στημετακίνησή τους·
10. επισημαίνει τη σημασία της καλλιέργειας νοοτροπίας που να εξυμνεί την καινοτομία· προτρέπει τα κράτη
μέλη να παράσχουν τη δυνατότητα στην πολιτική της καινοτομίας να εισχωρήσει σε όλους τους τομείς έρευνας·
11. υπογραμμίζει τον πρωτεύοντα ρόλο των πανεπιστημίων σχετικά με την ίδρυση και τη διάδοση της γνώσης
και συνιστά θερμά την ενίσχυση της σημασίας τους, αναπτύσσοντας τη συνεργία μεταξύ ανώτατης εκπαίδευσης,
έρευνας, δια βίου μάθησης και του παραγωγικού τομέα της οικονομίας· δηλώνει ότι θα αποδώσει συνεπώς ιδιαί-
τερη προσοχή στην έκθεση της Επιτροπής σχετικά με την ανώτατη εκπαίδευση·
12. προτρέπει την Επιτροπή και τα κράτη μέλη να θεσπίσουν και προωθήσουν ευρωπαϊκά βραβεία καινοτομίας·
13. τονίζει ότι είναι σημαντικό να προωθηθεί η ολοκλήρωση προϊόντων, διαδικασιών και υπηρεσιών βασισμένων
στη γνώση και να εισαχθούν διάφορα συστήματα υποστήριξης σε μη τεχνολογικούς τομείς· εφιστά, στο πλαίσιο
αυτό, την προσοχή στο γεγονός ότι η μη τεχνολογική καινοτομία καλύπτει επίσης τις κοινωνικές και θεσμικές
καινοτομίες·
14. προτείνει να προσφέρεται σε επιλεγμένες ΜΜΕ, με ιδιαίτερη τάση για καινοτομία και δημιουργία επιχειρή-
σεων, περιορισμένη επιπλέον στήριξη των ερευνών για τα εγχειρήματά τους·
15. συνιστά ιδιαίτερη προσοχή στην εξασφάλιση επαρκούς συμμετοχής ΜΜΕ στις δραστηριότητες Ε &Α μέσω
της εγκρίσεως σαφών μέτρων όπως είναι η διάθεση κονδυλίων υπέρ των ΜΜΕ για τη χρηματοδότηση της έρευνας·
16. επισημαίνει την ανάγκη να ενισχυθούν οι ΜΜΕ σε ό,τι αφορά τις ερευνητικές τους δυνατότητες·
17. προτρέπει τα κράτη μέλη να δημιουργήσουν μια αγορά φιλική προς την καινοτομία για τους πολίτες και τις
επιχειρήσεις, διασφαλίζοντας καλύτερη νομοθεσία, πρότυπα, δημόσιες συμβάσεις και δικαιώματα πνευματικής ιδιο-
κτησίας· ζητεί από την Επιτροπή να παράσχει στοιχεία σχετικά με την προστασία των δικαιωμάτων πνευματικήςιδιοκτησίας·
18. σημειώνει την άποψη της Επιτροπής ότι η ΕΕ χρειάζεται να θωρακιστεί με αποδοτικό σε σχέση με το κόστος,
νομικά ασφαλές και φιλικό προς το χρήστη σύστημα προστασίας της πνευματικής ιδιοκτησίας, προκειμένου να
προσελκύσει τις επιχειρήσεις υψηλής τεχνολογίας· θεωρεί ότι η προστασία της πνευματικής ιδιοκτησίας δεν πρέπεινα παρακωλύει την ανοικτή πρόσβαση στα κοινά αγαθά και την κοινή γνώση· παροτρύνει την Επιτροπή να προω-
θήσει μια χωρίς κοινωνικούς αποκλεισμούς κοινωνία της γνώσης υποστηρίζοντας, επί παραδείγματι, τα δωρεάν και
ανοιχτής πηγής λογισμικά και τα συστήματα αδειοδότησης όπως το σύστημα δημόσιας χρήσης (GPL) και το
σύστημα άδειας δημοσίων εγγράφων (PDL)·
19. επισημαίνει την ανάγκη για περιφερειακά σημεία πληροφόρησης για τον συντονισμό σχετικών πληροφοριών
που αφορούν την έρευνα και την καινοτομία·
20. προτείνει την επανεξέταση της χρήσης των αρμοδιοτήτων δημιουργίας προτύπων έτσι ώστε να απαιτούνται
υψηλά επίπεδα τεχνικής απόδοσης και να επιτυγχάνεται γρήγορα συμφωνία για τα νέα πρότυπα·
21. προτείνει τον εξευρωπαϊσμό εθνικών ομάδων επιχειρήσεων, ομίλων ετερογενών δραστηριοτήτων, συνεταιρι-
σμών και κοινοπραξιών για την αύξηση της ανταγωνιστικής δύναμης και της κρίσιμης μάζας, συμπεριλαμβανομένης
της πολυτομεακής έρευνας, των επιτυχημένων βιομηχανιών και των νεοσύστατων επιχειρήσεων·
22. αναγνωρίζει τη σημασία δημιουργίας πόλων και ζωνών καινοτομίας σε περιφερειακό επίπεδο και της
δικτύωσής τους με αντίστοιχες δομές άλλων περιφερειών και κρατών μελών ή τρίτων χωρών·
23. ζητεί τον καθορισμό σαφών στόχων κατά τη δημιουργία κέντρων αριστείας, τα οποία θα πρέπει να είναι
εξοπλισμένα όλα με «εργαστήρια δημιουργικότητας»·
24. επισημαίνει την ανάγκη για ένα κοινοτικό δίπλωμα ευρεσιτεχνίας και ένα κοινοτικό εμπορικό σήμα και για
βελτιωμένη αμοιβαιότητα μεταξύ των ευρωπαϊκών, αμερικανικών και ιαπωνικών συστημάτων διπλωμάτων ευρεσιτε-
χνίας· τονίζει ότι ένα ολοκληρωμένο κοινοτικό σύστημα διπλωμάτων ευρεσιτεχνίας βασιζόμενο σε δημοκρατικάνομικά πρότυπα πρέπει να αποτελέσει τμήμα μίας στρατηγικής για την καινοτομία στην οποία είναι ουσιαστικό ναεξασφαλισθεί ισορροπία μεταξύ της προστασίας της βιομηχανικής ιδιοκτησίας, της διάδοσης τεχνικών γνώσεων και
του ελεύθερου και απρόσκοπτου ανταγωνισμού· υπογραμμίζει ότι στόχος της προστασίας που παρέχει ένα δίπλωμα
ευρεσιτεχνίας είναι η διασφάλιση μιας εφεύρεσης και όχι ο έλεγχος τομέων της αγοράς·13.12.2006 C 303 E/643 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL
25. ζητεί από το Συμβούλιο να θέσει τέρμα στο αδιέξοδο στο οποίο έχει περιέλθει το σχέδιο ευρωπαϊκού διπλώ-
ματος ευρεσιτεχνίας σε ό,τι αφορά το γλωσσικό καθεστώς·
26. εφιστά την προσοχή της Επιτροπής και των κρατών μελών στις πρόσφατες αλλαγές που έγιναν σε ό,τι αφορά
την προστασία και διάδοση της επιστημονικής τεχνογνωσίας, στην επιτυχία που σημειώνουν οι επιστημονικές
επιθεωρήσεις που δημοσιεύονται με ελεύθερη πρόσβαση και στην άδεια «Science Commons»·
27. προτρέπει την Επιτροπή να δημιουργήσει ένα γενικό σύστημα καταγραφής στοιχείων για την παρακολού-
θηση δεικτών όπως τα έσοδα από τις έρευνες επί συμβάσει, οι αιτήσεις χορήγησης διπλωμάτων ευρεσιτεχνίας και
τα διπλώματα που χορηγούνται, οι άδειες και τα έσοδα από τη χορήγηση αδειών εκμετάλλευσης, ο αριθμός
ενεργών συμβάσεων, ο αριθμός επιχειρήσεων-πελατών (συμπεριλαμβανομένων των ΜΜΕ) και ο αριθμός και η
ανάπτυξη συμπληρωματικών ευεργετικών καρπών (spin-offs), και την ποιοτική αξιολόγησή τους·
28. προτρέπει τα κράτη μέλη να βοηθήσουν προκειμένου τα ιδρύματα εφαρμοσμένης έρευνας να έρθουν σε
στενότερη επαφή με τη βιομηχανία, τα φυτώρια επιχειρήσεων και τα γειτονικά επιστημονικά ή βιομηχανικά πάρκα,
παρέχοντάς τους τη δυνατότητα να επιτύχουν την κρίσιμη μάζα·
29. επισημαίνει ότι οι κομβικοί ευρωπαϊκοί τομείς εξακολουθούν να πάσχουν από χαμηλά επίπεδα συντονισμού
και ολοκλήρωσης, ανεπάρκειες και κακή διαχείριση της γνώσης· επισημαίνει ότι η μεγαλύτερη συμμετοχή των
ΜΜΕ σε ευρωπαϊκές πλατφόρμες τεχνολογίας θα συμβάλει στην αντιμετώπιση των εν λόγω ζητημάτων·
30. τονίζει την ανάγκη υποστήριξης των ερευνητών στην πρόσβαση στη χρηματοδότηση αρχικής ώθησης, η
οποία θα τους παρείχε τη δυνατότητα χρηματοδότησης δραστηριοτήτων που στοχεύουν να αποδείξουν στους επεν-
δυτές ότι μια νέα τεχνολογία έχει ορισμένο επίπεδο εμπορικής και τεχνικής βιωσιμότητας·
31. εκφράζει την ανησυχία του για το γεγονός ότι, αν και τα ευρωπαϊκά όργανα αναγνωρίζουν τη ζωτική
σημασία της προώθησης της τεχνολογικής έρευνας και της καινοτομίας, τα αποτελέσματα παραμένουν περιορι-
σμένα στην ΕΕ σε επίπεδο χρηματοδότησης, επιδόσεων και αξιοποίησης δυναμικού·
32. επισημαίνει τη σημασία της δημιουργίας συμπληρωματικών ευεργετικών καρπών (spin-offs) ως μέσων εμπο-
ρευματοποίησης των αποτελεσμάτων της έρευνας, και,ειδικότερα, τη σημασία της παροχής πιστωτικών διευκολύν-
σεων για τον σκοπό αυτό·
33. τονίζει την ανάγκη για ένα πιο ανεπτυγμένο σύστημα συμπράξεων δημόσιου και ιδιωτικού τομέα για τη
βελτίωση της ποιότητας της έρευνας, μέσω της παροχής εκσυγχρονισμένου εξοπλισμού, υποδομών και υπηρεσιών·
34. χαιρετίζει το σημαντικό ρόλο των «καλών αγγέλων» των επιχειρήσεων στην παροχή επενδύσεων που σε άλλη
περίπτωση δεν θα ήταν διαθέσιμες σε καινοτόμες εταιρείες, ιδίως ΜΜΕ·
35. σημειώνει ότι η οικολογική καινοτομία, ιδίως οι μέθοδοι για την αύξηση της ενεργειακής απόδοσης,
προσφέρει στις ευρωπαϊκές εταιρίες ανταγωνιστικά πλεονεκτήματα·
36. επισημαίνει ότι τα δάνεια και οι επιδοτήσεις που αποτελούν αντικείμενο χωριστής διαπραγμάτευσης, όπου η
ακριβής μορφή του μέσου καθορίζεται σε στενή επαφή με τους πελάτες, θα οδηγήσουν στην αποτελεσματική
χρήση των πόρων σε ό,τι αφορά τον όγκο και τον χρόνο μέχρι τη θέση σε κυκλοφορία, εστιάζοντας στις πραγμα-
τικές ανάγκες·
37. επισημαίνει ότι απαιτούνται επαρκή κεφάλαια επιχειρηματικού κινδύνου για τη δημιουργία, την ανάπτυξη,
την ώθηση και το συνδυασμό της έρευνας και της τεχνολογίας μεταξύ των νέων επιχειρηματικών εταιρειών·
38. προτρέπει την Επιτροπή να συνεργαστεί με τα κράτη μέλη για να παρασχεθεί στις ΜΜΕ πλαίσιο διαρθρω-
τικής βοήθειας με στόχο την αναβάθμιση της διαχείρισης της γνώσης και των τεχνολογικών πόρων τους, δίνοντάς
τους τη δυνατότητα να διαδραματίσουν ενεργό ρόλο σε μια αγορά της καινοτομίας κατευθυνόμενη από τη ζήτηση
και να εμπλακούν ενεργά στην τεχνολογική έρευνα και ανάπτυξη·
39. επισημαίνει ότι χρειάζεται βελτίωση της πρόσβασης των ΜΜΕ στη χρηματοδότηση·
40. υποστηρίζει την ιδέα που επικυρώθηκε στο Ευρωπαϊκό Συμβούλιο των Βρυξελλών του Μαρτίου 2006, να
διευκολυνθεί και διευρυνθεί η πρόσβαση στα δάνεια της Ευρωπαϊκής Τράπεζας Επενδύσεων για τις επιχειρήσεις,
και ιδίως τις μικρές και μεσαίες επιχειρήσεις που χρειάζονται τη μεγαλύτερη ενθάρρυνση στον τομέα της καινο-τομίας και της έρευνας·
41. προτείνει τα διαρθρωτικά ταμεία να θεωρούνται βασικό μέσο στήριξης των δυνατοτήτων έρευνας και καινο-
τομίας, ιδίως κατά την επιδίωξη της συνοχής· προτείνει τριπλασιασμό του ποσού που διαθέτουν τα διαρθρωτικά
ταμεία στην έρευνα και την καινοτομία·13.12.2006 C 303 E/644 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL
42. επισημαίνει ότι η χρήση δημόσιων συμβάσεων για την υποστήριξη της έρευνας και της καινοτομίας είναι
σημαντική, αλλά δεν θα πρέπει να στρεβλώνει τον ανταγωνισμό ούτε να ευνοεί τους μεγαλύτερους παράγοντες της
αγοράς·
43. θεωρεί ότι οι δημόσιες συμβάσεις δεν θα πρέπει να περιοριστούν σε κίνητρα τόνωσης ιδιωτικών επενδύσεων
αλλά να αποτελέσουν στρατηγικό μηχανισμό καθοδήγησης των εταιρειών για την προώθηση και την κατάκτησηκαινοτόμων γνώσεων·
44. αναγνωρίζει ότι η διαδικτύωση ΜΜΕ και μεγάλων εργοληπτών, τόσο από τον ιδιωτικό όσο και από το
δημόσιο τομέα, μπορεί να παίξει σημαντικό ρόλο στην ενίσχυση της καινοτομίας· επισημαίνει ότι οι δημόσιες
προμήθειες καινοτόμων προϊόντων σε εθνικό αλλά και κοινοτικό επίπεδο μπορεί να συμβάλει στην αντιμετώπισηκενών της αγοράς και στην προώθηση καινοτόμων προϊόντων και υπηρεσιών γενικότερα·
45. επιδοκιμάζει την εκτεταμένη μεταρρύθμιση των ευρωπαϊκών κανόνων για τις κρατικές ενισχύσεις, μεταφέ-
ροντας τις επιχορηγήσεις από τις μεγάλες προβληματικές εταιρείες σε μικρές και καινοτόμες επιχειρήσεις·
46. σημειώνει ότι η ευελιξία και η διαφάνεια αποτελούν αναγκαίες προϋποθέσεις για την καινοτομία·
47. κρίνει απαραίτητο να εξευρεθεί ένα ευρύτερο φάσμα τρόπων διασφάλισης επενδύσεων για εξοπλισμό στον
τομέα της έρευνας·
48. προτείνει την εφαρμογή ενός συστήματος πιστώσεως φόρου, προκειμένου να παρασχεθούν κίνητρα στον
τομέα των υπηρεσιών ώστε να δείξει ενδιαφέρον στα πορίσματα της έρευνας και την εφαρμογή τους·
49. προτείνει μια «δομή ενιαίου ταμείου» για την αποφυγή της διπλής φορολόγησης των επενδυτών που βρίσκο-
νται σε ένα κράτος μέλος και επενδύουν μέσω ενός ταμείου σε άλλο κράτος μέλος·
50. τονίζει την ανάγκη να εξεταστεί κατά πόσον οι υφιστάμενοι μηχανισμοί και δομές, που είναι ιδιαίτερα εξειδι-
κευμένοι στην καινοτομία, είναι οι κατάλληλοι για να διασφαλίσουν μια ευρεία προσέγγιση της καινοτομίας και
ικανοί να την προωθήσουν, συμβάλλοντας στον καλύτερο συντονισμό δράσεων και πολιτικών·
51. ζητεί από το Συμβούλιο να παρουσιάζει κάθε χρόνο έκθεση στο Ευρωπαϊκό Κοινοβούλιο σχετικά με τις
τάσεις όσον αφορά τις επενδύσεις από τους εθνικούς προϋπολογισμούς στη δημόσια έρευνα (στόχος είναι το 1 %
του ΑΕγχΠ)·
52. διαπιστώνει ότι ο στόχος που τέθηκε για επένδυση του 3 % του ΑΕγχΠ της Ένωσης στην έρευνα μέχρι το
2010 κατά πάσα πιθανότητα δεν θα επιτευχθεί· εκφράζει τη λύπη του για το γεγονός ότι, κατά τη διάρκεια του
Ευρωπαϊκού Συμβουλίου των Βρυξελλών του Μαρτίου 2006, τα κράτη μέλη δεν ανέλαβαν σταθερότερες
δεσμεύσεις για την έρευνα και την καινοτομία και δεν έθεσαν ελάχιστο στόχο αύξησης των κρατικών ενισχύσεωνγια το 2010·
53. εκφράζει την πεποίθηση ότι κοινοτικά εργαλεία, όπως η στρατηγική i2010, το7ο πρόγραμμα πλαίσιο για
την έρευνα, την τεχνολογική ανάπτυξη και την επίδειξη και το πρόγραμμα πλαίσιο για την καινοτομία και την
ανταγωνιστικότητα μπορούν να συμβάλλουν στη γεφύρωση του χάσματος μεταξύ των ερευνητικών αποτελεσμάτωνκαι του οικονομικού οφέλους·
54. τονίζει ότι η βελτίωση των πολιτικών έρευνας και καινοτομίας πρέπει να συμβάλλει στη δημιουργία νέων
ευκαιριών απασχόλησης μέσω βιώσιμης ανάπτυξης, με επίκεντρο την οικολογική καινοτομία και τη βιώσιμη παρα-
γωγή (π.χ. τεχνολογίες υδρογόνου από ηλιακή ενέργεια, αιολική ενέργεια, στοιχεία καυσίμου, βιομάζα, χημική
βιομηχανία με βάση τα φυτά), οικολογικά αποτελεσματικές υπηρεσίες (εξοικονόμηση ενέργειας, υπηρεσίες κινητικό-
τητας, επαναχρησιμοποίηση και ανακύκλωση) και βιώσιμες μεθόδους μηχανικής και διαχείρισης (π.χ. βιονική,
Ολοκληρωμένη Πολιτική Προϊόντων)·
55. χαιρετίζει τη σύσταση της Επιτροπής βάσει της οποίας, στο πλαίσιο της πρωτοβουλίας «Καλύτερη Ρύθμιση»,
οι μελέτες επιπτώσεων θα πρέπει να περιλαμβάνουν επίσης αξιολογήσεις των συνεπειών συστάσεων στον τομέα της
έρευνας και της καινοτομίας·
56. καλεί τα κράτη μέλη να κάνουν καλύτερη χρήση των ευρωπαϊκών πόρων που διατίθενται σε αυτά και εξαίρει
την ενέργεια των κρατών μελών που έδωσαν έμφαση στη δημιουργία απασχόλησης, επενδύοντας ποσοστό άνω του
35 % των πιστώσεων του Ευρωπαϊκού Κοινωνικού Ταμείου στον εκσυγχρονισμό του συστήματος εκπαίδευσης και
κατάρτισης·
57. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερ-
νήσεις των κρατών μελών.13.12.2006 C 303 E/645 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL